भारत, अमेरिका की नीतियां मतभेदों से दूर : हिलेरी  
अमेरिकी विदेशमंत्री हिलेरी क्लिंटन ने कहा कि भारत और अमेरिका ऐसी गहरी और टिकाऊ नीतियों का अनुपालन कर रहे हैं, जो मतभेदों से काफी दूर है।
अमेरिकी विदेश मंत्री हिलेरी क्लिंटन ने बुधवार को कहा कि भारत और अमेरिका ऐसी गहरी और टिकाऊ नीतियों का अनुपालन कर रहे हैं, जो मतभेदों से काफी दूर है। उन्होंने कहा कि दोनों देशों के बीच संबंघों की दिशा को पढ़ना काफी रोमांचक है।  अन्ना सेनटेनरी लाइब्रेरी हॉल में हिलेरी ने छात्रों तथा अन्य लोगों को संबोधित करते हुए कहा, दोनों देश ऐसी गहरी और टिकाऊ नीतियों का अनुपालन कर रहे हैं, जो मतभेदों से काफी दूर है...दोनों देश का निर्माण लोकतंत्र, बहुवाद, अवसर तथा शोध के बारे में साझा विश्वास के आधार पर हुआ है।  उन्होंने कहा, ...कुछ लोग हमारे संबंधों की दिशा को लेकर सवाल उठाते हैं...मैं दोस्तों तथा सहकर्मियों से इसके बारे में सुनती हूं तथा भारतीय प्रेस में इसे कई बार देखती हूं, जिसे पढ़ना बेहद आकर्षक है।